242.01 ORDNI DWAR L-ESEKUZZJONI REĊIPROKA TA’ ORDNIJIET TA’ MANTENIMENT-RENJU UNIT TAL-GRAN BRITTANJA U L-IRLANDA TA’ FUQ L-AVVIŻ LEGALI 49 ta’ l-1975. L-AVVIŻ LEGALI 49 ta’ l-1975. 1. Titolu. It-titolu ta’ dan l-Ordni hu l-Ordni dwar l-Esekuzzjoni Reċiproka ta’ Ordnijiet ta’ Manteniment-Renju Unit tal-Gran Brittanja u l-Irlanda ta’ Fuq. 2. Esekuzzjoni reċiproka ta’ ordnijiet ta’ manteniment. Kap. 242. (1) It-territorju kollu tal-Gran Brittanja u l-Irlanda ta’ Fuq għandu jiġi kkunsidrat bħala pajjiż li jirreċiproka għall-finijiet ta’ l-Att dwar l-Esekuzzjoni Reċiproka ta’ Ordnijiet ta’ Manteniment. (2) Id-disposizzjonijiet tas-subartikolu (1) huma suġġetti għall-kondizzjoni li, fil-każ li l-benefiċċji mogħtija bl-Att dwar l-Esekuzzjoni Reċiproka ta’ Ordnijiet ta’ Manteniment jiġu applikati għal ordnijiet ta’ manteniment magħmula mill-qrati tar-Renju Unit tal-Gran Brittanja u l-Irlanda ta’ Fuq, benefiċċji bħalhom jiġu applikati f’dak il-pajjiż għal ordnijiet ta’ manteniment magħmula mill-qrati ta’ Malta.